Μητροπολίτης Χίου, Ψαρών και Οινουσσών Διονύσιος

Ο Μητροπολίτης Διονύσιος (κατά κόσμον Διονύσιος Μπαϊρακτάρης, Γραμματικιάνοι Εύβοιας, 1927 - Αθήνα, 17 Ιουλίου 2011) ήταν Έλληνας επίσκοπος της Εκκλησίας της Ελλάδος που διετέλεσε Μητροπολίτης Χίου, Ψαρών και Οινουσσών από το 1979 έως τον θάνατό του το 2011.

 Βιογραφικά Στοιχεία 
Γεννήθηκε στους Γραμματικιάνους Ευβοίας. Το 1956 έλαβε το Πτυχίο της Θεολογίας. Στην συνέχεια παρακολούθησε Νομικά.

Χειροτονήθηκε διάκονος το 1952 και υπηρέτησε ως αρχιδιάκονος για οκτώ συνεχή χρόνια στον Καθεδρικό Μητροπολιτικό Ιερό Ναό της Αθήνας. Πρεσβύτερος χειροτονήθηκε το 1960. Υπηρέτησε στις Τάξεις του Πολεμικού Ναυτικού (1960-1978) οπου δίδαξε στις Παραγωγικές Σχολές Υπαξιωματικών Πόρου και Ναυστάθμου Σαλαμίνος. Στην συνέχεια έλαβε τη θέση του Γενικού Διευθυντή Θρησκευτικού των Ενόπλεων Δυάμεων.

Μητροπολίτης Χίου εξελέγη στις 6 Νοεμβρίου 1979, χειροτονήθηκε στις 11 του ίδιου μήνα και ενθρονήστηκε στις 16 Νοεμβρίου.

Μετείχε σε πολλές Εκκλησιαστικές Αποστολές τόσο του Εξωτερικού όσο και του Εσωτερικού. Διατέλεσε Τοποτηρητής των Ιερών Μητροπόλεων Σάμου και Ικαρίας και Μυτιλήνης. Έχει τιμηθεί με διακρίσεις και παράσημα.

Απεβίωσε στην Αθήνα την Κυριακή 17 Ιουλίου 2011. Η εξόδιος ακολουθία έγινε στον Μητροπολιτικό Ιερό Ναό Χίου προεξάρχοντος του αρχιεπισκόπου Ιερωνύμου. Ενταφιάστηκε στον Ιερό Ναό Αγίου Μακαρίου Αίπους στις 21 Ιουλίου.Εκοιμήθη ο Μητροπολίτης Χίου Διονύσιος

 Πηγές 
Ιστοσελίδα Οικουμενικού Πατριαρχείου

 Παραπομπές 

 Εξωτερικοί σύνδεσμοι 
 Ιστολόγιο Ιερού Συνδέσμου Κληρικών Μητρόπολης Χίου, Ψαρών και Οινουσσών.

Διονυσιος Μπαιρακταρης
Κατηγορία:Επίσκοποι του 20ού αιώνα
Κατηγορία:Επίσκοποι του 21ου αιώνα